SET50 Call พลิกปิดบวกหลังดัชนีอ้างอิงกลับมาบวกได้วานนี้
DW วานนี้ว่า SET50 Call กลับมาบวกได้ในช่วงบ่ายหลังจากที่ดัชนีหลักทรัพย์อ้างอิงปรับตัวขึ้น โดยสัญญาซื้อขายล่วงหน้า S50M15 ปิดปรับตัวขึ้น 0.35% ส่วนดัชนีหลักทรัพย์ SET50 ปรับตัวขึ้น +0.47% ส่งผลให้ SET50 Call กลับมาปิดบวก
22 พ.ค. 2558

บล.แมคควอรี กล่าวถึงตลาด DW วานนี้ว่า SET50 Call กลับมาบวกได้ในช่วงบ่ายหลังจากที่ดัชนีหลักทรัพย์อ้างอิงปรับตัวขึ้น โดยสัญญาซื้อขายล่วงหน้า S50M15 ปิดปรับตัวขึ้น 0.35% ส่วนดัชนีหลักทรัพย์ SET50 ปรับตัวขึ้น +0.47% ส่งผลให้ SET50 Call กลับมาปิดบวก เช่น S5028C1506A ซึ่งปรับตัวขึ้น +3.2% หรือ S5028C1509A ซึ่งปรับตัวขึ้น +1.7% เป็นต้น
ขณะที่ Call DW หุ้นกลุ่มธนาคารยังปรับตัวลงต่อเนื่องตามหุ้นอ้างอิง แต่ Put DW ปรับตัวขึ้น เช่น KBAN28C1511A +2.7% เป็นต้น อย่างไรก็ตาม Call DW บนหุ้นกลุ่มอื่นๆปรับตัวขึ้นตามหุ้นอ้างอิง
ขณะที่กลุ่มที่เคลื่อนไหวโดดเด่นได้แก่ กลุ่มรับเหมาก่อสร้าง และขนส่ง เช่น BMCL ซึ่งปรับตัวขึ้น +2.7% ส่งผลให้ Call DW ที่อ้างอิงหุ้น BMCL ปรับตัวขึ้นยกแผง ตัวอย่าง DW28 ที่เกี่ยวข้อง เช่น BMCL28C1507A +25.0% BMCL28C1506A +18.5% และ BMCL28C1508B +12.5% เป็นต้น นอกจากนี้ ยังมีกลุ่มรับเหมาก่อสร้าง ซึ่งปรับตัวขึ้นหลังจากที่เช้าวานนี้ มีข่าวว่า รมว.คมนาคมประกาศแผนลงทุนทั้งรถไฟรางคู่และรถไฟความเร็วสูง โดย DW ที่นักลงทุนให้ความสนใจได้แก่ Call DW บนหุ้น ITDและ STEC เช่น ITD28C1509A และ STEC28C1508A เป็นต้น
ส่วนทางด้านแรงซื้อขายสุทธิใน DW28 นักลงทุนซื้อสุทธิเบาบาง ใน BCP28C1507A 1.8 ล้านหน่วย KBAN28C1510A 1.6 ล้านหน่วย และ S5028P1509A 1.0 ล้านหน่วย ขณะที่มีแรงขายสุทธิเบาบางเช่นกันใน BMCL28C1507A 4.1 ล้านหน่วย และ JAS28C1510A 2.0 ล้านหน่วย ตามลำดับ
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 40,151.77  ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  1,056.12 ล้านบาท
คิดเป็น 2.6%  